laion/Wikipedia-Exotic huggingface dataset:
פסחא של הסוסים

פסחא של הסוסים או יום חמישי של הסוסות (ברומנית: Paştele cailor או Joia iepelor בבולגרית: Konski Veligden) הוא ספק מנהג, ספק חג מקובל ביישובים שונים ברומניה. על פי אגדה נוצרית הסוסים הרעישו בעת שמרים, אם ישו ילדה אותו, לכן קוללו שיהיו תמיד רעבים, חוץ מיום אחד בשנה, ביום בו נחוג פסחא של הסוסים. ביום זה מאכילים היטב את הסוסים, לא מעבידים אותם ולא רותמים אותם לעגלות ובעבר, באזורים מסוימים, נהגו לערוך טקסים דתיים בהם ביקשו בריאות טובה לבעלי חיים אלה. פסחא של הסוסים נחוג בעיר טרגובישטה שברומניה על ידי המיעוט הבולגרי החי בה, בכל שנה בשבת הראשונה של צום הפסחא, אך במקומות אחרים יש לחג מועד אחר. המועד המשתנה של החג, לפי המנהגים המקומיים, גרמו לכך שקשה לעקוב ולדעת מראש מתי החג מתקיים ומכאן נגזר הניב הרומני "La paştele cailor" (בפסחא של הסוסים), שמשמעותו: במועד לא ידוע בעתיד, כנראה אף פעם. לדוגמה: "מתי משה יחזיר את חובו?", "בפסחא של הסוסים!" (אף פעם). בוקרה פיל מישמיש שה"י פה"י Pastele Cailor - Ispasul באתר של CrestinOrtodox.ro (ברומנית) Paştele Cailor (ברומנית) Ei formează SINGURA comunitate din România care a sărbătorit astăzi PAȘTELE CAILOR (ברומנית)
גיל לנדאו

גיל לנדאו (נולד ב-20 בפברואר 1985) הוא פזמונאי, מלחין, מפיק מוזיקלי, גיטריסט, זמר ומוזיקאי ישראלי. נולד ב-20 בפברואר 1985 בתל אביב. בוגר התיכון לאמנויות. ב-2011 הקים לנדאו יחד עם יעל שושנה כהן את ההרכב "לולה מארש". רעיון הקמת הקבוצה נוצר במסיבת יום ההולדת של לנדאו. במשך 18 חודשים הם כתבו, הקליטו וביצעו שירים שהופיעו בהמשך באלבומם. הם חיפשו מוזיקאים נוספים כדי להרחיב את טווח הקולות והמוזיקה שלהם, בהם מתי גלעד (גיטרה בס, חבר להקת ג'יין בורדו), רמי אוסרווסר (גיטרה) ודקל דביר (תופים) שהצטרפו להרכב זמן קצר לאחר מכן. בין השירים שהקליט ההרכב ניתן למנות את "You're Mine", שזכה להצלחה רבה בישראל ומחוצה לה תוך שנכנס אל המקום ה-10 במצעד הרשמי של גלגלצ ולמקום ה-135 במצעד של איגוד תעשיית ההקלטות הצרפתי. ב-2012 הצטרף להרכב הקאנטרי הישראלי ג'יין בורדו כגיטריסט הלהקה, אך עזב אותה לאחר אלבומה השני. ב-2014 חבר לנדאו אל לי בירן ויחד הקימו את ההרכב "Band Animal", שאף היה מועמד בטקס פרסי המוזיקה של MTV ישראל לשנת 2014. ב-2020 יצא האלבום השני של לולה מארש, "Someday Tomorrow Maybe". האלבום, לעומת אלבומם הקודמים, הופק במלואו על ידי לנדאו. האלבום הגיע בשיאו למקום ה-54 במצעד האלבומים האוסטרלי. נשוי לשחקנית אביב פנקס. כיום מתגורר בתל אביב. גיל לנדאו, ברשת החברתית פייסבוק גיל לנדאו, ברשת החברתית אינסטגרם גיל לנדאו, במסד הנתונים הקולנועיים IMDb (באנגלית) גיל לנדאו, באתר ספוטיפיי גיל לנדאו, באתר Discogs (באנגלית) דודי פטימר, ‏איך הפך "לולה מארש" לאחד ההרכבים המצליחים בחו"ל, באתר מעריב אונליין, 29 באוגוסט 2017
1783

שנת 1783 היא השנה ה-83 במאה ה-18. זוהי שנה רגילה, שאורכה 365 ימים. 1 בינואר 1783 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 3 בפברואר – ספרד מכירה בעצמאות ארצות הברית 5 בפברואר – רעידת אדמה בעוצמה של 7.0 בסולם ריכטר הורגת 25,000 איש במחוז קלבריה שבדרום איטליה 5 בפברואר – שוודיה מכירה בעצמאותה של ארצות הברית 4 ביוני – האחים מונגולפייה מדגימים את הכדור הפורח 8 ביוני – הר הגעש לאקי באיסלנד מתפרץ. ההתפרצות נמשכת שמונה חודשים. 9,000 איש נהרגים ולאחר ההתפרצות מתפשט רעב במשך 7 שנים 24 ביולי – חתימת חוזה גאורגייבסק החוזה שהופך את כארתלי-קאחתי למדינת חסות של האימפריה הרוסית 3 באוגוסט – 35,000 מתים בהתפרצות הר אסאמה ביפן 3 בספטמבר – מלחמת העצמאות של ארצות הברית מסתיימת: נחתם חוזה פריז בין בריטניה לארצות הברית 2 בנובמבר – ג'ורג' וושינגטון נשא את נאום הפרידה שלו מהצבא 21 בנובמבר – הטיסה המאוישת הראשונה בכדור פורח שאינו מעוגן לקרקע מתבצעת בפריז 23 בינואר – סטנדל, סופר צרפתי (נפטר ב-1842) 25 במאי – פיליפ ברבור, פוליטיקאי ומשפטן אמריקאי שכיהן כיושב ראש בית הנבחרים וכשופט בית המשפט העליון של ארצות הברית (נפטר ב-1841) 24 ביולי – סימון בוליבר, משחרר דרום אמריקה (נפטר ב-1830) 18 בספטמבר – לאונרד אוילר, מתמטיקאי שווייצרי (נולד ב-1707) 29 באוקטובר – ז'אן לה רון ד'אלמבר, מתמטיקאי ופיזיקאי צרפתי (נולד ב-1717) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1783 התחילה ביום ט' בשבט ה'תקמ"ג (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1783 לפי הלוח היוליאני Nothing. ילידי 1783‎ נפטרים ב-1783‎ מדיה וקבצים בנושא 1783 בוויקישיתוף
גריי (פירושונים)

גריי (Grey) הוא שם משפחה שמקורו באנגלית ומשמעותו אפור. הוא גם שם בית האצולה גריי, מהמשפחות החזקות באנגליה החל מהמאה ה-11. האם התכוונתם ל... אישים: רוזן גריי – תואר אצולה בממלכה המאוחדת צ'ארלס גריי, רוזן גריי הראשון – איש צבא ומדינאי בריטי, הראשון לשושלת הרוזנות גריי צ'ארלס גריי, רוזן גריי השני – ראש ממשלת בריטניה ה-26 אלברט גריי, רוזן גריי הרביעי – אנגלי אשר כיהן כמושל הכללי של קנדה (1904–1911) תה ארל גריי – תערובת תה שחור המבושמת בשמן מקליפת ברגמוט, הנקראת על שם צ'ארלס גריי (ארל גריי השני) אדוארד גריי – ויקונט גריי הראשון – פוליטיקאי ואורניתולוג בריטי, שנודע בעיקר עקב כהונתו כשר החוץ של בריטניה במהלך מלחמת העולם הראשונה אוברי דה גריי – חוקר גרונטולוגיה ביו-רפואי בריטי, שהתפרסם בשל הנוסחה התאורטית שפיתח אשר תוכל לרפא את תהליכי ההזדקנות הטבעיים בקרב בני אדם ולהשאיר את הגוף צעיר אנדי גריי – כדורגלן עבר סקוטי ופרשן כדורגל מוערך בהווה ארין גריי (אנ') – שחקנית, דוגמנית ומלהקת אמריקאית ארצ'י גריי – כדורגלן סקוטי ג'ורג' גריי – עורך דין, שופט ופוליטיקאי אמריקאי מניוקאסל. סנאטור דמוקרטי מטעם דלאוור ג'ורג' גריי (ניו זילנד) – פוליטיקאי בריטי-ניו זילנדי, כיהן כמושל במספר מושבות בריטיות וכראש ממשלת ניו זילנד. ג'יין גריי – נינתו של הנרי השביעי, מלכת אנגליה למשך תשעה ימים בשנת 1553 ג'ניפר גריי – שחקנית אמריקנית דייוויד גריי – מוזיקאי בריטי הנרי גריי – מנתח אנגלי מומחה לאנטומיה, שנודע במיוחד בגין פרסום הספר 'האנטומיה של גריי' הנרי גריי, דוכס קנט – חבר במסדר הבירית, חבר במועצת המלך ואחד מלורדי המשפט (חברי בית הלורדים המכהנים בו כשופטים עליונים) שמונו על ידי ג'ורג' הראשון בעת ששהה בגרמניה ויליאם ניקול גריי – המפקד האחרון של משטרת המנדט הבריטי בארץ ישראל לואיס הרולד גריי – פיזיקאי בריטי; על שמו יחידת המידה גריי ליידי גריי - אליזבת וודוויל, מלכתו-רעייתו של אדוארד הרביעי, מלך אנגליה לינדה גריי – שחקנית תיאטרון, קולנוע וטלוויזיה אמריקאית מייסי גריי – זמרת רית'ם אנד בלוז וסול אמריקאית מרטין גריי – סופר יהודי אמריקאי ניצול שואה. מחבר הספר "בשם כל בני ביתי" סשה גריי – שחקנית פורנו אמריקאית דמראי גריי – כדורגלן אנגלי אחר: גריי – צמד מוזיקלי אלקטרוני אמריקאי גריי (Gy) – יחידת SI עבור מנת הספיגה של קרינה; קרויה על שם לואיס הרולד גריי האנטומיה של גריי (סדרת טלוויזיה) – סדרת טלוויזיה של רשת ABC האמריקנית האנטומיה של גריי (ספר) – ספר לימוד באנגלית על האנטומיה של האדם (1858), הנחשב עד היום ליצירה קלאסית בנושא ג'ין גריי – דמות בדיונית של גיבורת על מוטאנטית ביקום של מארוול קומיקס, ואחת מחמשת חברי האקס-מן המקוריים קוד גריי – קוד מראה שהוגה על ידי פרנק גריי (1947) כשיטה לקידוד מספרים באופן בינארי שבה כל מספר-עוקב שונה מקודמו בספרה בינארית אחת תמונתו של דוריאן גריי – רומן מאת אוסקר ויילד (1890) גרי (פירושונים)
23 (מספר)

23 (במילים בלשון זכר: עשרים ושלושה; בלשון נקבה: עשרים ושלוש) הוא המספר הטבעי הבא אחרי 22 והבא לפני 24. 23 הוא מספר ראשוני 23 הוא המספר הראשוני האי-זוגי הראשון שאין לו מספר ראשוני תאום. המספר האטומי של ונדיום. לבני אדם יש 23 זוגות כרומוזומים. מספר הדיינים בסנהדרין קטנה. כ"ג יורדי הסירה. 23 הוא המספר אשר הופיע על גופייתו של מייקל ג'ורדן, הנחשב בעיני רבים לשחקן הכדורסל הטוב בכל הזמנים. 23 הוא המספר המופיע על מדיו של לוק שואו – קשר שמאלי בקבוצת הכדורגל מנצ׳סטר יונייטד. כביש 23, הוא מספר הכביש בישראל, של מנהרות הכרמל. מדיה וקבצים בנושא 23 בוויקישיתוף
ויקטור הוגו פנייה

ויקטור הוגו פנייה גריסאלס (בספרדית: Víctor Hugo Peña Grisales; נולד ב-10 ביולי 1974 בבוגוטה) הוא רוכב אופניים (רוכב עבר) קולומביאני. הוא נקרא על שמו של אביו הוגו, וכן על שם הסופר המפורסם ויקטור הוגו. הוא רכב עד 2014 וקבוצתו ב-2013–2014, הייתה קבוצת האופניים הקולומביאנית Supergiros - Blanco Valle - Redetrans. הוא מכונה "אל טיבורון" (הכריש). פנייה החל להתחרות כמקצוען בתחרויות אופניים ב-1999. ב-2001 הצטרף לקבוצת רשות הדואר האמריקאית וב-2003 הוא היה לקולומביאני הראשון שלובש את החולצה הצהובה כמוביל הטור דה פראנס. באותו מרוץ, כמו גם במרוצים אחרים, סייע כפועל ללאנס ארמסטרונג לזכות בטור בפעם החמישית ברציפות. בין הישגיו הבולטים של פנייה הם ניצחון בקטעים של הג'ירו ד'איטליה ווואלטה אספניה, וכמו כן זכייה בוואלטה מורסיה ב-2002. הקבוצה שבה רכב פנייה בשנות השיא בקריירה שלו היא קבוצת רשות הדואר האמריקאית. ב-2014, בגיל 40, סיים במקום השלישי באליפות קולומביה במרוץ האישי נגד השעון. מדיה וקבצים בנושא ויקטור הוגו פנייה בוויקישיתוף ויקטור הוגו פנייה, באתר olympedia.org ויקטור הוגו פנייה, באתר Cycling Archives פרופיל רוכב באתר Cycling Website Matt Rendell, A Significant Other: Riding the Centenary tour de France with Lance Armstrong, 2004 ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
כריסטיאן ואנדה ולדה

כריסטיאן ואנדה ולדה (נולד ב-22 במאי 1976 באילינוי, ארצות הברית) הוא לשעבר רוכב אופניים אמריקאי שרכב עבור קבוצת גרמין-סרוולו. ואנדה ולדה הפך למקצוען בשנת 1998, עת הצטרף לקבוצת רשות הדואר האמריקאית. ב-1999 הוא הוביל למשך שישה קטעים את דירוג החולצה הלבנה של הרוכב הצעיר המוביל בטור דה פראנס - מרוץ האופניים הגדול בעולם. בשנים 1999 ו-2001 הוא סייע למוביל הקבוצה לאנס ארמסטרונג לזכות במרוץ. הוא עבר לקבוצת ליברטי-סגורוס ב-2004, והשתתף במדיה פעם נוספת בטור דה פראנס. בשנת 2005 עבר ואנדה ולדה עבר לקבוצת CSC, במדיה שימש בתחילה בעיקר כפועל של הרוכבים הבכירים. המרוץ הראשון בו זכה במדי הקבוצה היה הטור של בנלוקס ב-2005, וכמו כן הוא השתתף בשנה זו בג'ירו ד'איטליה ובוואלטה אספניה, שניים משלושת הגרנד טורס. הוא ויתר בשנה זו על השתתפות בטור דה פראנס. ב-2006 זכה ואנדה ולדה בטור של לוקסמבורג, ואף הגיע למקום ה-24 בטור דה פראנס, מיקום השיא שלו באותה עת במרוץ זה. באותה שנה הוא סיים גם במקום התשיעי בטור של קליפורניה. ב-2007 הוא סיים במקום השני בטור של ג'ורג'יה. ב-2008 חתם ואנדה ולדה בקבוצת סליפסטרים-צ'יפוטל (כיום גרמין-סרוולו), והיה לרוכב המוביל שלה. בשנה זו הוא הגיע להישג השיא בקריירה שלו, מקום חמישי בדירוג הכללי של הטור דה פראנס. בנוסף, הוא הוביל למשך קטע אחד את דירוג החולצה הוורודה של המוביל הכללי בג'ירו ד'איטליה. הוא זכה באותה שנה גם במקום הראשון בטור של מיזורי, וסיים במקום השלישי בטור של קליפורניה. בשנים 2009 ו-2010 פקד אותו מזל ביש. ב-2009 הוא ניצח קטע במרוץ פריז-ניס אך בהמשך, פרש מהג'ירו ד'איטליה בקטע השלישי לאחר שנפצע בנפילה. באותה שנה סיים במקום השמיני בדרוג הכללי בטור דה פראנס. ב-2010 פרש שוב מהג'ירו ד'איטליה (גם כאן בקטע השלישי) לאחר פציעה שנגרמה מנפילה. גם בטור דה פראנס הוא פרש בשלב מוקדם (הקטע השני) לאחר שנפצע בנפילה שנגרמה מכתם שמן על הכביש. באוקטובר 2012 הושעה ליפהיימר על ידי ה-USADA (הסוכנות האמריקאית למלחמה בסמים בספורט) למשך 6 חודשים בשל מעורבותו בפרשת השימוש בחומרי אמרוץ בקבוצת הדואר האמריקאי. מדיה וקבצים בנושא כריסטיאן ואנדה ולדה בוויקישיתוף אתר האינטרנט הרשמי של כריסטיאן ואנדה ולדה (באנגלית) כריסטיאן ואנדה ולדה, ברשת החברתית אקס (טוויטר) כריסטיאן ואנדה ולדה, באתר olympedia.org כריסטיאן ואנדה ולדה, באתר Cycling Archives כריסטיאן ואנדה ולדה באתר Cycling Website
דידו

האם התכוונתם ל... דידו (מלכת קרתגו) – מלכתה האגדית של קרתגו דידו ואניאס – אופרה מאת הנרי פרסל המבוססת על סיפור אהבתם של דידו ואיניאס דידו (ש. דידובסקי) – משורר ישראלי דיידו – זמרת בריטית DIDO (לוויין) – משפחת נאנולווינים ישראלים של חברת ספייס פארמה למחקר בתנאי מיקרו כבידה הר דידו – הר נישא, באזור העמקים היבשים מקמרדו, בארץ ויקטוריה, שבאנטארקטיקה.
24 (מספר)

24 (במילים בלשון זכר: עשרים וארבעה; בלשון נקבה: עשרים וארבע) הוא המספר הטבעי הבא אחרי 23 והבא לפני 25.   4 ! = 4 ⋅ 3 ⋅ 2 ⋅ 1 = 24 {\displaystyle \ 4!=4\cdot 3\cdot 2\cdot 1=24} בהינתן מספר אי זוגי, X בחזקת 3 פחות X מתחלק ל-24. 24 הוא מספר הרשאד המספר האטומי של כרום. מספר הספרים בתנ"ך. מספר המתנות שניתנות לכהן מספר המשמרות והמעמדות שהיו בבית המקדש 24 הוא מספר השעות ביממה. 24 הוא שמה של סדרת טלוויזיה אמריקאית מצליחה. מדיה וקבצים בנושא 24 בוויקישיתוף 24, באתר MathWorld (באנגלית)
שרי רז

שַׁרִי רז (נולדה ב-1 בפברואר 1940) היא עיתונאית ואשת חדשות בטלוויזיה הישראלית. נולדה בשם שרי רייזנר. בתחילת שנות ה-60 של המאה ה-20 החלה לעבוד כקריינית חדשות ובידור ב"קול ישראל" במהלך לימודיה האקדמיים בסמינר המורות ע"ש דוד ילין. עם הקמת הטלוויזיה הישראלית נמנתה רז על עובדיה הראשונים וצורפה למחלקת החדשות. בשידור מהדורת החדשות "מבט" הראשון, ב-1968, הגישה כתבת אופנה והייתה למגישה הראשונה בטלוויזיה. עבודתה במהדורת החדשות היומית כמגישת המהדורה נמשכה כ-25 שנים, לצידם של חיים יבין, דניאל פאר, יעקב אחימאיר ועוד עד להקמת הערוץ השני וצמצום המהדורה למגיש יחיד. מתקופה זו הייתה לכתבת התרבות של מחלקת החדשות, לצד הנחיית המהדורה של מוצאי שבת ועריכת כתבות לתוכניות הערוץ השונות, דוגמת "רואים עולם" ו"מהיום למחר". ב-1984 השתתפה בסרט "חייל הלילה" בתור קריינית טלוויזיה. בשנות עבודתה ככתבת חדשות ערכה תחקירים שונים, ובהם השימוש הראשון במצלמה נסתרת בעת שצילמה טקס גירושין בבית דין רבני. כתבת תחקיר שערכה על עסקיה של השדכנית הישראלית הלנה עמרם הביאה לקריסת עסקיה של עמרם ולניהול מאבק משפטי ממושך בין הערוץ הראשון ועמרם. בשנת 2008 פרשה רז לגמלאות, אך נותרה פעילה במערכת החדשות של הערוץ ומגישת פינה בנושאי קולנוע בערב יום חמישי. באותה שנה לוהקה לטלנובלה "חשופים" ושיחקה בה אם לשתי עיתונאיות. בשנת 2013 הייתה חברה בוועדה הציבורית לבחירת הדמויות שיופיעו על שטרות הכסף. לאחר תום עבודת הוועדה, וכתגובה לביקורת ציבורית על העדרם של משוררים מזרחים מהשטרות, התבטאה רז ואמרה: "אני ממש לא מכירה משוררים מזרחיים בולטים במאה ה-20". בשנת 2017 חזרה להכין כתבות שבועיות לתוכנית המגזין "רואים עולם", הפעם במסגרת תאגיד השידור הישראלי. רז הייתה נשואה לדן בירון, עד לפטירתו ב-2024, ואם לשניים. שרי רז, במיזם "אישים" לתיעוד היצירה הישראלית שרי רז, במסד הנתונים הקולנועיים IMDb (באנגלית) לי-אור אברבך, שרי נגד החדשות, באתר nrg‏, 20 בספטמבר 2007 יעקב בר-און, ‏ההטרדות המיניות, השוביניזם והנאמנות: שרי רז בראיון פרישה, באתר מעריב אונליין, 31 בינואר 2020 ריאיון עם שרי רז בתוכנית אנשים, 2013 עידו דוד כהן, בגיל 82 לשרי רז אין מה להפסיד, באתר הארץ, 1 בדצמבר 2022 שרי רז: אני כבר לא מאמינה בשלום. אין דרך חזרה, הפודקסט של שלומי אלדר, באתר All•in ליאורה גולדנברג-שטרן, ‏"לא מצטערת": שרי רז שערכה תחקיר שהרס את הקריירה של הלנה עמרם, בראיון ראשון אחרי מותה, באתר מעריב אונליין, 12 בדצמבר 2020 ערן סויסה, שרי רז תככב בטלנובלה, באתר nrg‏, 28 באפריל 2008 יואב בירנברג, "7 ימים", כתבתנו שרי רז הייתה שם, באתר ynet, 24 ביולי 2008 חברה בוועדת השטרות: לא מכירה מזרחי שמתאים לרשימה, באתר וואלה, 28 באפריל 2013 רועי חסן, למה אין משוררים מזרחים על שטרות הכסף?, באתר mynet‏ עפולה ועמק, 7 בדצמבר 2017
1784

שנת 1784 היא השנה ה-84 במאה ה-18. זוהי שנה מעוברת, שאורכה 366 ימים. 1 בינואר 1784 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 3 ביוני – הקונגרס הקונטיננטלי מקים את צבא ארצות הברית 5 בפברואר – ויליאם ברי, המנהל הכללי של דואר ארצות הברית העשירי (נפטר ב-1835) 27 במרץ – ג'ונתן ג'נינגס, מושל אינדיאנה הראשון (נפטר ב-1834) 9 באפריל – רפאל דל רייגו, גנרל ופוליטיקאי ספרדי (נפטר ב-1823) 30 ביולי – ליאופולד שפר, משורר, סופר ומלחין גרמני (נפטר ב-1862) 24 באוקטובר – משה מונטיפיורי, איש עסקים, איש ציבור ונדבן יהודי (נפטר ב-1885) 24 בנובמבר – זאכרי טיילור, נשיא ארצות הברית ה-12 (נפטר ב-1850) 12 במאי – אברהם טרמבלה, ביולוג שווייצרי (נולד ב-1710) 1 ביולי – וילהלם פרידמן באך, מלחין ונגן עוגב גרמני (נולד ב-1710) 31 ביולי – דני דידרו, פילוסוף צרפתי (נולד ב-1713) 5 בדצמבר – פיליס ויטלי, משוררת אפרו-אמריקאית ילידת סנגל, ששוחררה מעבדות (נולדה ב-1753) 13 בדצמבר – סמואל ג'ונסון, איש ספרות אנגלי (נולד ב-1709) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1784 התחילה ביום י"ח בטבת ה'תקמ"ד (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ז' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1784 לפי הלוח היוליאני Nothing. ילידי 1784‎ נפטרים ב-1784‎ מדיה וקבצים בנושא 1784 בוויקישיתוף
25 (מספר)

25 (במילים בלשון זכר: עשרים וַחֲמִשָׁה; בלשון נקבה: עשרים וחמש) הוא המספר הטבעי הבא אחרי 24 והבא לפני 26. 25 הוא מספר פרידמן הקטן ביותר בבסיס 10, שכן ניתן להביעו בעזרת פעולת החזקה והספרות שמהם הוא מורכב: 52. 25 הוא הריבוע של המספר 5 והוא גם סכום של ריבועי שני מספרים 32 + 42. 25 הוא הריבוע הקטן ביותר שהוא גם סכום של שני ריבועים, לכן הוא משמש רבות להדגמת משפט פיתגורס. המספר האטומי של מנגן. טמפרטורה של 25 מעלות צלזיוס נקראת "טמפרטורת החדר" ונחשבת לטמפרטורה בה נוח לבני אדם לשהות. במחקרים בביולוגיה עשויים להשוות בין פעילותו של טפיל במבחנה במחוממת ל-25 מעלות צלזיוס לבין זו שבמבחנה המחוממת ל-37 מעלות. הראשונה מדמה את מצבו של הטפיל מחוץ לגוף האדם והשנייה בתוכו. מדיה וקבצים בנושא 25 בוויקישיתוף מנגן ב-Webelements
26 (מספר)

26 (במילים בלשון זכר: עשרים וששה; בלשון נקבה: עשרים ושש) הוא המספר הטבעי הבא אחרי 25 והבא לפני 27. המספר 26 נמצא בין מספר ריבועי לבין מספר מעוקב:   26 = 25 + 1 = 27 − 1 {\displaystyle \ 26=25+1=27-1} . פרמה הוכיח כי זהו המספר היחיד בעל צורה זו, כלומר,   27 − 25 = 2 {\displaystyle \ 27-25=2} הוא המקרה היחיד בו ההפרש בין ריבוע ומעוקב שווה ל-2. הוכחתו של פרמה מבוססת על העובדה שהחוג   Z [ 2 ] {\displaystyle \ \mathbb {Z} [{\sqrt {2}}]} הוא תחום ראשי. משום כך, מהמשוואה   x 3 = y 2 + 2 {\displaystyle \ x^{3}=y^{2}+2} נובע ש- y + 2 {\displaystyle y+{\sqrt {2}}} הוא חזקה שלישית בחוג   Z [ 2 ] {\displaystyle \ \mathbb {Z} [{\sqrt {2}}]} , ומכאן אפשר להסיק שהפתרון היחיד הוא   x = 3 {\displaystyle \ x=3} . בלשון מודרנית, פרמה הוכיח שהנקודות השלמות היחידות על העקום האליפטי   E : y 2 = x 3 − 2 {\displaystyle \ E:y^{2}=x^{3}-2} הן   ( 3 , ± 5 ) {\displaystyle \ (3,\pm 5)} , ניגוד מעניין לעובדה שמספר הפתרונות הרציונליים אינסופי (החבורה   E ( Q ) {\displaystyle \ E(\mathbb {Q} )} ציקלית מסדר אינסופי). 26 הוא גימטריה של השם המפורש (י-ה-ו-ה), ולכן בעל משמעות רבה, במיוחד בכתבי החסידות והקבלה. בין היתר מצוין כי המילים 'אחד' ו'אהבה' מהווים בגימטריה 13, ולכן שילוב שלהם / כפילות של אחד מהם יגיע ל-26. המספר האטומי של ברזל. מספר האותיות באלפבית הלטיני ובחלק מהשפות הנגזרות ממנו, כמו אנגלית וצרפתית. מספר הממדים הקיימים לפי תורת המיתרים הבוזונית. אורך תורנות של רופא במהלך התמחות (רפואה) במדינת ישראל. הספר ״עשרים ושש״ מאת ד״ר יעל דרזניק (הוצאת ידיעות ספרים, מרץ 2022) – אשר מתאר את קורותיה של מתמחה בכירורגיה במהלך תורנות. מדיה וקבצים בנושא 26 בוויקישיתוף
27 (מספר)

27 (במילים בלשון זכר: עשרים ושבעה; בלשון נקבה: עשרים ושבע) הוא המספר הטבעי הבא אחרי 26 והבא לפני 28. 27 הוא חזקה שלישית של 3, 33=27. בבסיס עשרוני, 27 הוא מספר הרשאד – כלומר, הוא מתחלק בסכום ספרותיו. המספר 27 הוא מספר דקגונאלי. 27 הוא המספר החיובי היחיד השווה לשלוש פעמים סכום ספרותיו. המספר האטומי של קובלט. בעברית יש 27 אותיות כולל האותיות הסופיות (22 אותיות + 5 סופיות). מקובל לספור 27 אותיות בשפה הספרדית; 26 של האלפבת הלטיני הרגיל, המוכר מהאנגלית והאות Ñ הנספרת בנפרד מה-N הרגיל. אם כי יש הסופרים גם את סימן ה-L הכפול כאות נפרדת מה-L הרגיל ומזהים 28 אותיות בשיטת הכתיבה של השפה הספרדית. מדיה וקבצים בנושא 27 בוויקישיתוף
1785

שנת 1785 היא השנה ה-85 במאה ה-18. זוהי שנה רגילה, שאורכה 365 ימים. 1 בינואר 1785 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 7 בינואר – לראשונה בהיסטוריה חוצים בדרך אוויר את תעלת למאנש בעזרת כדור פורח 6 ביולי – הדולר האמריקני נבחר פה אחד כמטבע של ארצות הברית. זו הפעם הראשונה שאומה מאמצת שיטת מטבע עשרונית 10 בספטמבר – פרוסיה חותמת על הסכם סחר עם ארצות הברית 1 בינואר – גבריאל מור, מושל אלבמה החמישי (נפטר ב-1844) 4 בינואר – יעקוב גרים, פילולוג, אחד משני האחים גרים (נפטר ב-1863) 10 בפברואר – קלוד לואי מרי אנרי נאוויה, מתמטיקאי, פיזיקאי ומהנדס צרפתי (נפטר ב-1836) 17 בפברואר – הרב נחמן קרוכמל, היסטוריון והוגה דעות, מראשי תנועת ההשכלה בגליציה (נפטר ב-1840) 11 במרץ – ג'ון מקלין, פוליטיקאי ומשפטן אמריקאי (נפטר ב-1861) 27 במרץ – לואי ה-17, בנם של לואי ה-16 ומארי אנטואנט (נפטר ב-1795) 26 באפריל – ג'ון ג'יימס אודובון, צפר ומאייר אמריקאי ממוצא צרפתי (נפטר ב-1851) 26 בספטמבר – צ'ארלס בירד קינג, צייר אמריקאי שנודע בתיאוריו של מנהיגים ואנשי שבטים אינדיאנים (נפטר ב-1862) 6 בינואר – חיים סולומון, יהודי ממוצא ספרדי שהיה המממן העיקרי של הצבא הקונטיננטלי בעת מלחמת העצמאות של ארצות הברית (נולד ב-1740) 28 בינואר – ויליאם ויפל, מחותמי הכרזת העצמאות האמריקנית (נולד ב-1730) 5 במאי – שאול הלוי רב קהילת אמדן והאג (נולד ב-1711) 17 באוגוסט – ג'ונתן טרומבול, מושל קונטיקט בתקופת המהפכה האמריקאית ואחריה (נולד ב-1710) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1785 התחילה ביום א' בשבט ה'תקמ"ה (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1785 לפי הלוח היוליאני Nothing. ילידי 1785‎ נפטרים ב-1785‎ מדיה וקבצים בנושא 1785 בוויקישיתוף
יעקב יוסף (פירושונים)

האם התכוונתם ל... הרב יעקב יוסף - חבר הכנסת, רב ופוסק בעל השקפת עולם ימנית ובנו של הרב עובדיה יוסף הרב יעקב יוסף מאוסטראה - רב חסידי ודרשן ומורה צדק בעיר אוסטראה הרב יעקב יוסף (חריף) - "הרב הכולל" בניו יורק לכל היהודים האורתודוקסים יעקב יוסף הכהן טראב – ראב"ד ורב ראשי בבירות, מחבר ספרי דרוש. הרב יעקב יוסף כ"ץ - נודע בכינויו: "יעקב יוסף מפולנאה". דמות מרכזית בתולדות תנועת החסידות, תלמידו של הבעל שם טוב וממשיך דרכו תולדות יעקב יוסף – ספרו של הרב יעקב יוסף כ"ץ על פרשיות השבוע, נועד להפיץ את תורת תנועת החסידות דרך משנת מייסדה הבעל שם טוב. מראשוני ספרי החסידות
שחפית צהובת-מקור

שחפית צהובת-מקור (שם מדעי: Thalasseus bergii), היא מין עוף ימי ממשפחת השחפיתיים, המקננת במושבות צפופות באזורי הטרופיים וסובטרופיים של אפריקה, אסיה ואוקיאניה. חמשת תת-המינים השונים של השחפית צהובת המקור מתרבים באזור נרחב, החל מדרום אפריקה באוקיינוס ההודי ועד אמצע האוקיינוס השקט ואוסטרליה, ולאחר הקינון האוכלוסייה מתפזרת לאזורים נרחבים. השחפית צהובת-המקור דומה, וקרובה טקסונומית, למינים אחרים ממשפחת השחפיתיים כגון Sterna maxima, אך ניתן להבדיל ביניהם לפי ממדי הגוף וצבע המקור. פלג-הגוף העליון אפור, פלג-הגוף התחתון לבן, המקור הארוך (אורכו 5.4–6.5 סנטימטרים) צהוב, וכן ישנה ציצית-נוצות שחורה על הראש, שנעשית פחות בולטת במהלך החורף. אורכו של פרט בוגר כ-46–49 סנטימטרים, מוטת כנפיו כ-125–130 סנטימטרים ומשקלו כ-325–397 גרם. מראם של הפרטים הצעירים שונה משל הבוגרים: יש להם דוגמת-נוצות חומה, אפורה ולבנה, והם נסמכים על הוריהם כמקור-מזון עד מספר חודשים לאחר שהצמיחו נוצות. כשאר המינים בסוג תלאסאוס (Thalasseus), השחפית צהובת-המקור ניזונה בעיקר על ידי צלילה בים ותפיסת דגים. הזכר גם מגיש לנקבה דגים, כחלק מתהליך החיזור. הדגים מהווים כ-90% מתזונתה של שחפית, ואת השאר ממלאים דיונונים, סרטנים וחרקים. השחפית צהובת המקור היא בעל-חיים סתגלני, והיא למדה לעקוב אחרי ספינות דיג כדי ליהנות משלל-הלוואי של דגים שנתפסו בטעות ומושלכים חזרה לים. כמו כן, למדה השחפית לקנן באתרים מלאכותיים מעשי-ידי-אדם, כגון גגות בניינים או איים מלאכותיים שנוצרים באגמי-התאיידות או במפעלים לטיהור שפכים. השחפית צהובת המקור קולנית מאוד, בייחוד באזורי הרבייה, וקריאת ההכרזה על טריטוריה היא רועשת וצרודה. זהו מין מונוגמי והזוג נשאר יחד במשך כל עונת הרבייה ולעיתים גם במשך מספר עונות רצופות. הרבייה והקינון נעשים במושבות גדולות, הגדולה ביותר המתועדת, במפרץ קרפנטאריה, מנתה כ-13,000-15,000 זוגות. הביצים והפרטים הצעירים נטרפים על ידי עופות ים כגון שחפים ומגלנים, ופעולות האדם כגון ציד, איסוף ביצים ודיג הביאו לצמצום אוכלוסיית השחפית באזורים אחדים. עם זאת אין איום כללי על אוכלוסיית השחפית צהובת המקור, והיא יציבה ועומדת על כ-500,000 פרטים. מדיה וקבצים בנושא שחפית צהובת-מקור בוויקישיתוף שחפית צהובת-מקור, באתר ITIS (באנגלית) שחפית צהובת-מקור, באתר NCBI (באנגלית) שחפית צהובת-מקור, באתר Animal Diversity Web (באנגלית) שחפית צהובת-מקור, באתר GBIF (באנגלית) שחפית צהובת-מקור, באתר IUCN שחפית צהובת-מקור באתר הרשימה האדומה של IUCN
זאווייה

זַאוִיַה (מערבית: زاوية, מילולית: פינה, זווית) היא תא תפילה והתבודדות לדרווישים צופים. במובן רחב יותר, הנפוץ בארצות צפון אפריקה (מגרב), משמש המושג לתיאור מדרסה - בית מדרש ללימודי דת האסלאם, המשולב לרוב במבנה תפילה. בארצות המגרב בארצות המגרב הזאווייה מפוארת, בנויה סביב בריכת-נוי ובה לרוב מזרקה, והשם הוא שם נרדף, למעשה, ל"מדרסה". במזרח התיכון במזרח המזרח התיכון מדובר במבנה צנוע, כראוי למתבודדים צופים. בתקופה הממלוכית בארץ ישראל נבנו בארץ ישראל זאוויות רבות במיוחד בירושלים ורבות מהן על הר הבית, רובן ככולן פשוטות ביותר. במדינות הסהרה במדינות הסהרה המערבית, מאלי, מאוריטניה ודרום אלג'יריה חיים שבטים ערביים הנקראים "בני חסן" (חסנים). השבטים מחולקים ללוחמים ("חסנים"), מלומדים (להם מיוחס המונח "זאווייה") וקבוצות נוספות. המונח זאווייה מיועד גם על מנת להבדיל את השבטים החסנים מהשבטים ה"בֶרבֶרים". השייח'ים של שבטי הזאווייה יכולים להקים בתי ספר ובמותם נהפכים קבריהם לקברי קדושים. בלוב קיימים מחוז ועיר בשם א-זאווייה. יוסף דרורי, ירושלים בתקופה הממלוכית ו-אדריכלות ממלוכית בירושלים, בתוך: אלי שילר (עורך), תולדות ירושלים מחורבן בית שני ועד לתקופה העות'מאנית, אריאל 83-84, 1992. עמ' 169–206 מדיה וקבצים בנושא זאווייה בוויקישיתוף זאוויות במרוקו (באנגלית) ארכיטקטורה של זאוויות בתוניס (בצרפתית) זאווייה, באתר אנציקלופדיה בריטניקה (באנגלית)